પહેલા મહિનાથી શરૂ કરવાની પ્રવૃત્તિમાં સૌ પ્રથમ રોજ ઈશ્વર સમક્ષ શાંત અને પ્રસન્નચિત્તે પ્રાર્થના કરવી જોઈએ કે હે પ્રભુ ! મને સુંદર, રૂપવાન અને ગુણવાન સંતાન પ્રાપ્ત થાઓ. મારા બાળકનો જન્મ શાંતિથી અને પીડારહિત થાઓ. મારા બાળકમાં સત્યનિષ્ઠા, શાંતિ, એકાગ્રશીલતા, તેજ, ઓજ, શુભ ભાવ, વિનમ્રતા અને અન્ય ઈશ્વરીય ગુણોનું અવતરણ થાઓ. શક્ય બને તો રોજ સવારે માતા સરસ્વતિનું સ્તુતિગાન કરવું જોઈએ.